
LIETUVOS RESPUBLIKOS APLINKOS MINISTRAS


ĮSAKYMAS
DĖL EKSPLOATUOTI NETINKAMŲ TRANSPORTO PRIEMONIŲ TVARKYMO TAISYKLIŲ PATVIRTINIMO

2003 m. gruodžio 24 d. Nr. 710
Vilnius

Vadovaudamasis Lietuvos Respublikos aplinkos apsaugos įstatymo 6 straipsnio 5 dalies 4 ir 9 punktais, Lietuvos Respublikos atliekų tvarkymo įstatymo 20 straipsnio 1 dalimi ir įgyvendindamas 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių su paskutiniais pakeitimais, padarytais 2018 m. gegužės 30 d. Europos Parlamento ir Tarybos direktyva (ES) 2018/849,
t v i r t i n u Eksploatuoti netinkamų transporto priemonių tvarkymo taisykles (pridedama). 

 SKYRIUS


. Eksploatuoti netinkamų transporto priemonių tvarkymo taisyklės (toliau – Taisyklės) nustato reikalavimus, kurių tikslas – užtikrinti, kad būtų tinkamai tvarkomos eksploatuoti netinkamos transporto priemonės, jų dalys, mazgai, mechanizmai, agregatai, sistemos (toliau – dalys) ir medžiagos, skatinti atliekų susidarymo prevenciją, pakartotinai naudoti dalis. 
. Taisyklėse vartojamos sąvokos:
. Eksploatuoti netinkamos transporto priemonės apdorojimas – į įmonę atiduotos eksploatuoti netinkamos transporto priemonės išardymas, sulaužymas, sukarpymas ar kitoks susmulkinimas ir smulkinimo atliekų paruošimas šalinti, išardytų dalių paruošimas pakartotinai naudoti, taip pat kiti veiksmai, susiję su eksploatuoti netinkamos transporto priemonės ir jos dalių, medžiagų naudojimu ir (arba) šalinimu.
. Eksploatuoti netinkama transporto priemonė – transporto priemonė (išskyrus istorinę transporto priemonę, apibrėžtą Lietuvos Respublikos saugaus eismo automobilių keliais įstatymo 2 straipsnio 23 dalyje), priskiriama M1 arba N1 klasei, ar triratė motorinė transporto priemonė (išskyrus motorines trirates transporto priemones su simetriškai išdėstytais ratais), atitinkanti Lietuvos Respublikos atliekų tvarkymo įstatymo 344 straipsnio 10 dalyje nustatytas sąlygas; taip pat atliekoms, apibrėžtoms Atliekų tvarkymo įstatyme, priskiriama M2, M3, N2, N3  klasės arba G kategorijos transporto priemonė, L kategorijos dviratė transporto priemonė, motorinė triratė transporto priemonė su simetriškai išdėstytais ratais, O kategorijos priekaba, traktorius, žemės ūkio mašina, savaeigė mašina, traktoriaus, savaeigės ir žemės ūkio mašinos priekaba ar puspriekabė.
. Pakartotinai naudojama eksploatuoti netinkamos transporto priemonės dalis – panaudota eksploatuoti netinkamos transporto priemonės dalis, naudojama tam pačiam tikslui, kuriam buvo sukurta.
. Kitos Taisyklėse vartojamos sąvokos suprantamos taip, kaip jos apibrėžtos Lietuvos Respublikos aplinkos apsaugos įstatyme, Lietuvos Respublikos atliekų tvarkymo įstatyme, Lietuvos Respublikos cheminių medžiagų ir cheminių mišinių įstatyme, Lietuvos Respublikos saugaus eismo automobilių keliais įstatyme, Atliekų tvarkymo taisyklėse, patvirtintose Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“ (toliau – Atliekų tvarkymo taisyklės), Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklėse, patvirtintose Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“, Taršos leidimų išdavimo, pakeitimo ir panaikinimo taisyklėse, patvirtintose Lietuvos Respublikos aplinkos ministro 2014 m. kovo 6 d. įsakymu Nr. D1-259 „Dėl Taršos leidimų išdavimo, pakeitimo ir galiojimo panaikinimo taisyklių patvirtinimo“, Paviršinių nuotekų tvarkymo reglamente, patvirtintame Lietuvos Respublikos aplinkos ministro 2007 m. balandžio 2 d. įsakymu Nr. D1-193 „Dėl Paviršinių nuotekų tvarkymo reglamento patvirtinimo“ (toliau – Paviršinių nuotekų reglamentas), Nuotekų tvarkymo reglamente, patvirtintame Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“ (toliau – Nuotekų reglamentas), Nuotekų valymo įrenginių taikymo reglamente, patvirtintame Lietuvos Respublikos aplinkos ministro 2006 m. rugsėjo 11 d. įsakymu Nr. D1-412 „Dėl Nuotekų valymo įrenginių taikymo reglamento patvirtinimo“, Atliekų susidarymo ir tvarkymo apskaitos ir ataskaitų teikimo taisyklėse, patvirtintose Lietuvos Respublikos aplinkos ministro 2011 m. gegužės 3 d. įsakymu Nr. D1-367 „Dėl Atliekų susidarymo ir tvarkymo apskaitos ir ataskaitų teikimo taisyklių patvirtinimo“ (toliau – Ataskaitų teikimo taisyklės), statybos techniniame reglamente STR 1.01.03:2017 „Statinių klasifikavimas“, patvirtintame Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“ (toliau – STR), Motorinių transporto priemonių ir jų priekabų kategorijų ir klasių pagal konstrukciją reikalavimuose, patvirtintuose Lietuvos transporto saugos administracijos direktoriaus 2008 m. gruodžio 2 d. įsakymu Nr. 2B-479 „Dėl Motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“, Traktorių, savaeigių ir žemės ūkio mašinų ir jų priekabų registravimo taisyklėse, patvirtintose Lietuvos Respublikos žemės ūkio ministro 2006 m. spalio 2 d. įsakymu Nr. 3D-384 „Dėl Traktorių, savaeigių ir žemės ūkio mašinų ir jų priekabų registravimo taisyklių patvirtinimo“, Ūkio subjektų aplinkos monitoringo nuostatuose, patvirtintuose Lietuvos Respublikos aplinkos ministro 2009 m. rugsėjo 16 d. įsakymu Nr. D1-546 „Dėl Ūkio subjektų aplinkos monitoringo nuostatų patvirtinimo“ (toliau – Monitoringo nuostatai). 
. Fizinis asmuo, vykdantis individualią veiklą, juridinis asmuo, kita organizacija ar jų padalinys (toliau – įmonė), užsiimanti eksploatuoti netinkamų transporto priemonių surinkimu (toliau – surinkimas) ir (ar) eksploatuoti netinkamų transporto priemonių apdorojimu (toliau – apdorojimas), turi laikytis Taisyklėse, Atliekų tvarkymo įstatyme ir kituose teisės aktuose, reglamentuojančiuose atliekų tvarkymą, atliekų tvarkytojui nustatytų reikalavimų. 
. Taisyklės taikomos visoms eksploatuoti netinkamoms L, M (M1, M2, M3), N (N1, N2, N3), G kategorijos transporto priemonėms, traktoriams, žemės ūkio mašinoms, savaeigėms mašinoms, O kategorijos priekaboms, traktorių, savaeigių ir žemės ūkio mašinų priekaboms ir puspriekabėms, jų dalims ir medžiagoms, nepriklausomai nuo to, kaip transporto priemonė, traktorius, žemės ūkio mašina, savaeigė mašina, priekaba ar puspriekabė prižiūrima arba remontuojama, ar surinkta iš gamintojo pateiktų dalių, ar iš kitų dalių, kurios, kaip atsarginės arba keičiamosios dalys, atitinka šiai sričiai taikomus reikalavimus:
. eksploatuoti netinkamoms L kategorijos dviratėms ir triratėms transporto priemonėms, O kategorijos priekaboms ir traktoriams, savaeigių ir žemės ūkio mašinų priekaboms ir puspriekabėms tvarkyti taikomi tik Taisyklių 6, 7, 8, 13–18 punktuose nustatyti reikalavimai ir 10 punkte nustatytas reikalavimas dėl svorio matavimo;
. eksploatuoti netinkamoms M2, M3, N2, N3 klasės ir G kategorijos transporto priemonėms, traktoriams, žemės ūkio mašinoms ir savaeigėms mašinoms tvarkyti netaikomi Taisyklių 10 (išskyrus reikalavimą dėl svorio matavimo), 11, 12 punktuose ir V skyriuje nustatyti reikalavimai. 

. Skatinant atliekų susidarymo prevenciją ir mažinant eksploatuoti netinkamų transporto priemonių kenksmingą poveikį aplinkai:
. transporto priemonių, medžiagų ir įrangos gamintojai turi mažiau naudoti pavojingų medžiagų transporto priemonėse ir nuolat, pradedant nuo naujos transporto priemonės koncepcijos, mažinti jų kiekį, siekiant išvengti jų patekimo į aplinką, palengvinti perdirbimą ir sumažinti pavojingų atliekų šalinimo poreikį;
. naujos transporto priemonės turi būti projektuojamos ir gaminamos atsižvelgiant į galimybę palengvinti eksploatuoti netinkamų transporto priemonių, jų dalių ir medžiagų išmontavimą, pakartotinį naudojimą, naudojimą ir perdirbimą;
. transporto priemonių, medžiagų ir įrangos gamintojai turi siekti išplėsti perdirbtų medžiagų rinką ir didinti į transporto priemones ir kitus gaminius integruojamų perdirbtų medžiagų kiekį.

. Eksploatuoti netinkamas transporto priemones, jų dalis ar medžiagas gali apdoroti tik apdorojimo įmonės, turinčios taršos ar taršos integruotos prevencijos ir kontrolės (toliau – TIPK) leidimą, kuriame apibrėžtos eksploatuoti netinkamų transporto priemonių apdorojimo sąlygos. 
. Visos eksploatuoti netinkamos transporto priemonės, jų dalys ar medžiagos turi būti nugabentos tik į apdorojimo įmonę, atitinkančią Taisyklėse nustatytus reikalavimus. Eksploatuoti netinkamos transporto priemonės, jų dalys ar medžiagos turi būti surenkamos ir apdorojamos šiuose STR nurodytuose negyvenamosios paskirties pastatuose: paslaugų paskirties (tik autoservisuose), garažų paskirties, gamybos ir pramonės paskirties pastatuose (tik gamyklose, dirbtuvėse, produkcijos pramonės perdirbimo įmonėse), sandėliavimo paskirties ir kitos (fermų, ūkio) paskirties pastatuose.
. Apdorojimo įmonė gali pagal pavedimo sutartį (toliau – sutartis) įgalioti jos vardu surinkti eksploatuoti netinkamas transporto priemones ir išduoti eksploatuoti netinkamos transporto priemonės sunaikinimo pažymėjimą (toliau – pažymėjimas) kitą įmonę (toliau – surinkimo įmonė). Sutartyje turi būti nurodytos eksploatuoti netinkamų transporto priemonių surinkimo, laikymo ir vežimo į apdorojimo įmonę sąlygos, atitinkančios Taisyklėse nustatytus reikalavimus.
. Surinkimo įmonėje turi būti eksploatuoti netinkamų transporto priemonių surinkimo ir laikymo zona, įrengta pagal Taisyklių 20 punkto reikalavimus, atliekamas Monitoringo nuostatuose nustatyta tvarka požeminio vandens kokybės monitoringas, jei neapdorotos eksploatuoti netinkamos transporto priemonės laikomos atviroje teritorijoje. Surinkimo įmonėje taip pat turi būti specialiųjų priemonių ir sorbentų, jie turi būti laikomi taip, kad būtų galima laiku ir tinkamai panaudoti ištekėjus pavojingiems skysčiams, kad šie neplistų toliau. Panaudoti sorbentai ir užterštas gruntas turi būti tvarkingai surenkami ir laikomi pavojingųjų atliekų laikymo zonoje, iki bus perduoti atitinkamas pavojingąsias atliekas tvarkančioms įmonėms. 
. Apdorojimo arba surinkimo įmonė, priėmusi eksploatuoti netinkamą transporto priemonę, turi nustatyti jos masę savo ar kitos įmonės svarstyklėmis, kurios metrologiškai patikrintos Lietuvos Respublikos metrologijos įstatymo nustatyta tvarka ir naudojamos laikantis gamintojo parengtu techninio matavimo priemonės aprašu, ir išduoti jos savininkui pažymėjimą, kurio forma pateikta Taisyklių priede. 

. Apdorojimo arba surinkimo įmonė privalo užpildyti du pažymėjimo egzempliorius: vienas jų atiduodamas eksploatuoti netinkamos transporto priemonės savininkui, o kitas laikomas pažymėjimą išdavusioje įmonėje, ši, pildydama atliekų tvarkymo apskaitos žurnalą Ataskaitų teikimo taisyklėse nustatyta tvarka, skaitmeninę pažymėjimo kopiją įkelia ir pažymėjimo duomenis suveda į Vieningą gaminių, pakuočių ir atliekų apskaitos informacinę sistemą, jei sistema leidžia tokius duomenis pateikti.
. Lietuvos Respublikoje galioja eksploatuoti netinkamos transporto priemonės sunaikinimo pažymėjimas, išduotas kitų Europos Sąjungos valstybių narių kompetentingų institucijų pagal 2000 m. rugsėjo 18 d. Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių su paskutiniais pakeitimais, padarytais 2018 m. gegužės 30 d. Europos Parlamento ir Tarybos direktyva (ES) 2018/849, reikalavimus.
. Eksploatuoti netinkamos transporto priemonės turi būti apdorojamos taip, kad susidarytų kuo mažiau atliekų ir būtų galima pakartotinai naudoti eksploatuoti netinkamų transporto priemonių dalis. Atliekos, susidariusios vykdant apdorojimo veiklą, turi būti rūšiuojamos ir tvarkomos Atliekų tvarkymo taisyklių nustatyta tvarka.
. Apdorojant eksploatuoti netinkamas transporto priemones, pirmiausia būtina atlikti jų kenksmingumo pašalinimo operacijas:
. išimti akumuliatorių, bateriją ir suskystintų dujų balioną;
. išimti arba padaryti nekenksmingas sprogias dalis (pavyzdžiui, oro pagalves); 
. išleisti degalus, variklio alyvą, pavarų dėžės alyvą, hidraulinę alyvą, aušinimo skystį, stabdžių skystį, akumuliatorių rūgštį, oro kondicionavimo sistemų skystį ir kitus skysčius iš eksploatuoti netinkamų transporto priemonių į atskiras talpyklas. Šie skysčiai gali likti pakartotinai naudojamose eksploatuoti netinkamų transporto priemonių dalyse tik tuo atveju, jei juos pašalinus sutriktų šių dalių funkcionalumas;
. išimti gyvsidabrio, švino, kadmio ar šešiavalenčio chromo turinčias dalis, kiek įmanoma jas identifikuoti, sudėti į atskiras talpyklas;
. išimti ir atskirti atrinktas pavojingas chemines medžiagas ir dalis taip, kad neužterštų vėliau į smulkintuvą (įrenginį, smulkinantį eksploatuoti netinkamą transporto priemonę į gabalus arba dalis, įskaitant pakartotinai naudojamam metalo laužui gauti) patenkančių eksploatuoti netinkamų transporto priemonių atliekų.
. Eksploatuoti netinkamos transporto priemonės turi būti padaromos nekenksmingos, kaip nurodyta Taisyklių 14 punkte, per tris mėnesius nuo eksploatuoti netinkamos transporto priemonės priėmimo datos.
. Padarius eksploatuoti netinkamas transporto priemones nekenksmingas, atliekamos kitų eksploatuoti netinkamų transporto priemonių dalių atskyrimo operacijos, kad būtų galima jas pakartotinai naudoti ir (ar) perdirbti:
. išimami katalizatoriai;
. išimamos vario, aliuminio, magnio turinčios dalys, jei šie metalai neatskiriami smulkinant eksploatuoti netinkamas transporto priemones;
. nuimamos padangos ir stambios plastikinės dalys (pavyzdžiui, bamperiai, armatūros plokštės, skysčių talpyklos ir pan.) taip, kad jas būtų galima perdirbti, jei jos neatskiriamos smulkinant eksploatuoti netinkamas transporto priemones;
. išimami stiklai.
. Operacijos, nurodytos Taisyklių 14 ir 16 punktuose, turi būti aprašytos apdorojimo įmonės atliekų naudojimo ar šalinimo techniniame reglamente, kuris yra taršos ar TIPK leidimo dalis. Atliekant operacijas, nurodytas Taisyklių 14 ir 16 punktuose, po eksploatuoti netinkama transporto priemone turi būti pastatomos talpyklos arba naudojami specialūs skysčių ištraukimo įrenginiai.
. Išmontuotos dalys, turinčios skysčių, gyvsidabrio, švino, kadmio ar šešiavalenčio chromo, skysčiai, nurodyti Taisyklių 14.3 papunktyje, ir kitos pavojingosios atliekos turi būti laikomos ir ženklinamos Atliekų tvarkymo taisyklėse nustatyta pavojingųjų atliekų laikymo ir ženklinimo tvarka. 

. Eksploatuoti netinkamų transporto priemonių apdorojimo įmonėje (toliau – apdorojimo įmonė) turi būti įrengtos šios zonos:
. personalo;
. eksploatuoti netinkamų transporto priemonių surinkimo ir laikymo;
. eksploatuoti netinkamų transporto priemonių išmontavimo;
. metalo laužo ir kitų antrinių žaliavų laikino laikymo;
. dalių, tinkamų naudoti toliau, laikymo;
. pavojingųjų atliekų laikymo;
. naudotų padangų laikymo;
. kitų nepavojingųjų atliekų laikymo.
. Eksploatuoti netinkamų transporto priemonių surinkimo ir laikymo zona, nurodyta Taisyklių 19.2 papunktyje, turi būti su nelaidžia vandeniui danga arba dugnu, įrengta taip, kad paviršinės nuotekos nuo jų nenutekėtų ant šalia esančių teritorijų, ant jų nepatektų vanduo nuo šalia esančių teritorijų, ir turi turėti:
. aplinką saugančius nutekėjusių skysčių surinkimo įrenginius ir priemones, kad į ją nepatektų naftos produktai ir kiti teršalai;
. paviršinių ir kitų nuotekų tvarkymo sistemą, atitinkančią Paviršinių nuotekų reglamente ir Nuotekų reglamente nustatytus reikalavimus, jei eksploatuoti netinkamų transporto priemonių surinkimo ir laikymo zona įrengta atviroje teritorijoje.
. Eksploatuoti netinkamų transporto priemonių išmontavimo ir pavojingųjų atliekų laikymo zonos, nurodytos Taisyklių 19.3 ir 19.6 papunkčiuose, turi turėti:
. sandarias talpyklas alyvomis ar kitais pavojingais skysčiais užterštoms išmontuotoms dalims saugoti;
. sandarias talpyklas arba konteinerius akumuliatoriams, baterijoms, filtrams ir polichlorintų bifenilų ar polichlorintų terfenilų (PCB/PCT) turintiems kondensatoriams laikyti;
. sandarias talpyklas eksploatuoti netinkamų transporto priemonių skysčiams (degalams, variklio alyvai, pavarų dėžės alyvai, transmisinei alyvai, hidraulinei alyvai, aušinimo skysčiui, stabdžių skysčiui, akumuliatorių rūgščiai, oro kondicionavimo sistemos skysčiui ir kitiems naudoti eksploatuoti netinkamoje transporto priemonėje esantiems skysčiams) atskirai laikyti;
. aplinką saugančius nutekėjusių skysčių surinkimo įrenginius ir priemones, kad į ją nepatektų naftos produktai ir kiti teršalai. 
. Išmontavimo operacijos, nurodytos Taisyklių 14 ir 16 punktuose, atliekamos uždarose patalpose.
. Pavojingųjų atliekų laikymo zona turi būti patalpa arba aptverta, apšviesta ir saugoma teritorija, uždengta lengvų konstrukcijų stogeliu, saugančiu nuo atmosferos kritulių ir tiesioginių saulės spindulių. 
. Apdorojimo įmonėje turi būti atliekamas Monitoringo nuostatuose nustatyta tvarka požeminio vandens kokybės monitoringas, jei pavojingos atliekos (įskaitant neapdorotas eksploatuoti netinkamas transporto priemones) ar pavojingų skysčių turinčios pakartotinai naudojamos eksploatuoti netinkamų transporto priemonių dalys laikomos (įskaitant laikiną laikymą) atviroje teritorijoje.
. Apdorojimo įmonėje turi būti specialiųjų priemonių ir sorbentų, jie turi būti laikomi taip, kad būtų galima laiku ir tinkamai panaudoti ištekėjus pavojingiems skysčiams, kad šie neplistų toliau. Panaudoti sorbentai ir užterštas gruntas turi būti tvarkingai surenkami ir laikomi pavojingųjų atliekų laikymo zonoje, iki bus perduoti atitinkamas pavojingąsias atliekas tvarkančioms įmonėms. 

. Transporto priemonių, medžiagų ir įrangos gamintojai turi taikyti transporto priemonių dalių ir medžiagų kodavimo standartus, kad būtų galima nustatyti, kurios dalys ir medžiagos tinka naudoti pakartotinai ir kurių dalių ir medžiagų atliekas tinka naudoti.
. Transporto priemonių ir jų dalių gamintojai, importuotojai turi pateikti apdorojimo įmonėms informaciją, reikalingą eksploatuoti netinkamoms transporto priemonėms apdoroti tinkamu ir aplinkai saugiu būdu, popierine forma (spausdintas) arba elektronine forma (pavyzdžiui, pastoviosios atminties kompaktinis diskas, internetas).
. Gamintojai, importuotojai per šešis mėnesius nuo naujo transporto priemonės modelio išleidimo į rinką turi įmonės interneto svetainėje paskelbti apdorojimo įmonėms prieinamą informaciją apie kiekvieno tipo į rinką išleidžiamos transporto priemonės išmontavimą.  Informacijos turi būti pateikiama tiek, kad apdorojimo įmonės galėtų laikytis Taisyklių reikalavimų. Informacijoje turi būti nurodytos transporto priemonių dalys, medžiagos ir vietos, kuriose yra pavojingų medžiagų. 
. Naujų transporto priemonių atitinkami ekonominės veiklos vykdytojai (gamintojai, tiekėjai, surinkėjai, automobilių transporto priemonių draudimo kompanijos, išmontuotojai, smulkintojai, naudotojai, perdirbėjai ir kiti eksploatuoti netinkamų transporto priemonių, jų dalių ir medžiagų apdorotojai) savo interneto svetainėje arba rašytine forma veiklos vietoje turi skelbti informaciją: 
. gamintojai, tiekėjai – apie transporto priemonių ir jų dalių konstrukciją, kad šias dalis būtų galima panaudoti ar perdirbti, ir aplinkai saugų eksploatuoti netinkamų transporto priemonių apdorojimą, pirmiausia – išmontavimą, skysčių ir dujų išleidimą;
. surinkėjai, išmontuotojai, smulkintojai, naudotojai, perdirbėjai ir kiti eksploatuoti netinkamų transporto priemonių, jų dalių ir medžiagų apdorotojai – apie eksploatuoti netinkamų transporto priemonių ir jų dalių pakartotinio naudojimo, perdirbimo, naudojimo būdų tobulinimą, optimizavimą ir pažangą siekiant padidinti eksploatuoti netinkamų transporto priemonių dalių ir medžiagų naudojimą, perdirbimą ir mažinti šalintinų atliekų kiekį.
. Gamintojai, importuotojai turi užtikrinti, kad informacija, nurodyta Taisyklių 29 punkte, būtų prieinama būsimiems transporto priemonių pirkėjams. Ji turi būti įtraukiama į reklaminę literatūrą, naudojamą parduodant naujas transporto priemones.
. Transporto priemonių dalių gamintojai, importuotojai, apdorojimo įmonei paprašius, turi suteikti informaciją apie dalių, kurios gali būti pakartotinai naudojamos, išmontavimą, saugojimą ir išbandymą, jei tai nėra konfidenciali komercinė informacija.

 SKYRIUS


. Asmenys, pažeidę Taisyklių reikalavimus, atsako Lietuvos Respublikos įstatymų ir kitų teisės aktų nustatyta tvarka.
. Apdorojimo ir surinkimo įmonė privalo saugoti pažymėjimą, sutartį ir jos pakeitimą ne trumpiau kaip 5-erius metus nuo pažymėjimo išdavimo dienos, sutarties pabaigos dienos.
______________

Eksploatuoti netinkamų transporto priemonių
tvarkymo taisyklių
priedas


	
(juridinio asmens teisinė forma, pavadinimas ar fizinio asmens, vykdančio individualią veiklą, vardas, pavardė)
	
(veiklos vietos adresas, juridinio asmens kodas ar individualios veiklos pažymos numeris)
	
(telefono nr. ir (ar) el. paštas)
	
(taršos leidimo arba taršos integruotos prevencijos ir kontrolės leidimo Nr., išdavimo data, kas išdavė)

________________________________________________________________________________
(identifikavimo kodas Atliekų tvarkytojų valstybės registre)


Pažymėjimas išduotas ________________________________________________________________________________
(savininko vardas, pavardė, asmens kodas, adresas arba juridinio asmens pavadinimas, juridinio asmens kodas, adresas)


EKSPLOATUOTI NETINKAMOS TRANSPORTO PRIEMONĖS SUNAIKINIMO PAŽYMĖJIMAS

	 Nr. ______
(data)

Šiuo pažymėjimu patvirtiname, kad priimta išmontuoti ir sunaikinti
	
	(transporto priemonės pavadinimas, markė, modelis)

valstybinis Nr.	,
identifikavimo Nr. (VIN)	,
faktinė masė be krovinio, kg	,
kategorija, klasė	.

Transporto priemonės registravimą patvirtinantis dokumentas, Nr.	

Transporto priemonę atidavė

					
	(pareigų pavadinimas[footnoteRef:1])	(parašas)	(vardas, pavardė)

Transporto priemonę priėmė

					
	(pareigų pavadinimas)	(parašas)	(vardas, pavardė)


_________________


Pakeitimai:

1.

                    Lietuvos Respublikos aplinkos ministerija, Įsakymas
                
Nr. D1-420,
2005-08-29,
Žin., 2005, Nr.
106-3931 (2005-08-31), i. k. 105301MISAK00D1-420                
Dėl aplinkos ministro 2003 m. gruodžio 24 d. įsakymo Nr. 710 "Dėl Eksploatuoti netinkamų transporto priemonių tvarkymo taisyklių patvirtinimo" pakeitimo

2.

                    Lietuvos Respublikos aplinkos ministerija, Įsakymas
                
Nr. D1-173,
2010-03-04,
Žin., 2010, Nr.
29-1361 (2010-03-13), i. k. 110301MISAK00D1-173                
Dėl aplinkos ministro 2003 m. gruodžio 24 d. įsakymo Nr. 710 "Dėl Eksploatuoti netinkamų transporto priemonių tvarkymo taisyklių patvirtinimo" pakeitimo

3.

                    Lietuvos Respublikos aplinkos ministerija, Įsakymas
                
Nr. D1-106,
2011-02-02,
Žin., 2011, Nr.
16-766 (2011-02-08), i. k. 111301MISAK00D1-106                
Dėl aplinkos ministro 2003 m. gruodžio 24 d. įsakymo Nr. 710 "Dėl Eksploatuoti netinkamų transporto priemonių tvarkymo taisyklių patvirtinimo" pakeitimo

4.

                    Lietuvos Respublikos aplinkos ministerija, Įsakymas
                
Nr. D1-919,
2011-11-29,
Žin., 2011, Nr.
147-6910 (2011-12-01), i. k. 111301MISAK00D1-919                
Dėl aplinkos ministro 2003 m. gruodžio 24 d. įsakymo Nr. 710 "Dėl Eksploatuoti netinkamų transporto priemonių tvarkymo taisyklių patvirtinimo" pakeitimo

5.

                    Lietuvos Respublikos aplinkos ministerija, Įsakymas
                
Nr. D1-209,
2013-03-19,
Žin., 2013, Nr.
34-1661 (2013-03-30), i. k. 113301MISAK00D1-209                
Dėl Lietuvos Respublikos aplinkos ministro 2003 m. gruodžio 24 d. įsakymo Nr. 710 "Dėl Eksploatuoti netinkamų transporto priemonių tvarkymo taisyklių patvirtinimo" pakeitimo

6.

                    Lietuvos Respublikos aplinkos ministerija, Įsakymas
                
Nr. D1-798,
2016-11-25,
paskelbta TAR 2016-11-25, i. k. 2016-27523                
Dėl Lietuvos Respublikos aplinkos ministro 2003 m. gruodžio 24 d. įsakymo Nr. 710 „Dėl Eksploatuoti netinkamų transporto priemonių tvarkymo taisyklių patvirtinimo“ pakeitimo

7.

                    Lietuvos Respublikos aplinkos ministerija, Įsakymas
                
Nr. D1-658,
2017-08-02,
paskelbta TAR 2017-08-03, i. k. 2017-13033                
Dėl Lietuvos Respublikos aplinkos ministro 2003 m. gruodžio 24 d. įsakymo Nr. 710 „Dėl Eksploatuoti netinkamų transporto priemonių tvarkymo taisyklių patvirtinimo“ pakeitimo

8.

                    Lietuvos Respublikos aplinkos ministerija, Įsakymas
                
Nr. D1-454,
2017-05-29,
paskelbta TAR 2017-05-30, i. k. 2017-09117                
Dėl Lietuvos Respublikos aplinkos ministro 2003 m. gruodžio 24 d. įsakymo Nr. 710 „Dėl Eksploatuoti netinkamų transporto priemonių tvarkymo taisyklių patvirtinimo“ pakeitimo

9.

                    Lietuvos vyriausiasis administracinis teismas, Sprendimas
                
Nr. 2018-05-10 Nr. AB-9321-3-66-3-00034-2017-5,
2018-05-10,
paskelbta TAR 2018-06-08, i. k. 2018-09597                
Nuasmenintas sprendimas 2018-05-10 Nr. AB-9321-3-66-3-00034-2017-5

10.

                    Lietuvos Respublikos aplinkos ministerija, Įsakymas
                
Nr. D1-469,
2018-06-06,
paskelbta TAR 2018-06-06, i. k. 2018-09471                
Dėl Lietuvos Respublikos aplinkos ministro 2003 m. gruodžio 24 d. įsakymo Nr. 710 „Dėl Eksploatuoti netinkamų transporto priemonių tvarkymo taisyklių patvirtinimo“ pakeitimo

11.

                    Lietuvos Respublikos aplinkos ministerija, Įsakymas
                
Nr. D1-791,
2021-12-31,
paskelbta TAR 2021-12-31, i. k. 2021-27890                
Dėl Lietuvos Respublikos aplinkos ministro 2003 m. gruodžio 24 d. įsakymo Nr. 710 „Dėl Eksploatuoti netinkamų transporto priemonių tvarkymo taisyklių patvirtinimo“ pakeitimo


